Polisiebeamptes sterf, kinders beseer in ongelukTwee polisiebeamptes is Dinsdag dood en sewe kinders is beseer na ŉ botsing buite Oos-Londen in die Oos-Kaap. Ernst Sigobe, ŉ polisiewoordvoerder, sê ŉ minibus wat skoolkinders vervoer het, het teen ŉ polisievoertuig gebots in Mdantsane. ŉ 39-jarige sersant en 32-jarige klerk van die Mdantsane-blitspatrollie is in die ongeluk dood. ŉ Adjudant-offisier, wat ook in die polisievoertuig was ten tyde van die ongeluk, is ernstig beseer. Die beseerde kinders, tussen nege en 13 jaar oud, is na ŉ nabygeleë hospitaal geneem vir verdere behandeling. Die oorsaak van die ongeluk word ondersoek.